Lexa Doig

**Alexandra L. Doig** (* 8. júna 1973, Toronto, Kanada) je kanadská herečka, známa skôr pod menom **Lexa Doig**. Asi jej najznámejšia rola je zo seriálu Andromeda *Rommie*, ďalej zo seriálu Hviezdna Brána ako Dr. Carolyn Lam.

## Životopis

Lexin otec je pôvodom Škót, jej matka pochádza z Filipín. Narodila sa a vyrastala v Toronte v Ontáriu, kde jej rodina vlastní časť miestneho divadla. Keď mala deväť rokov, po tom ako videla operu *[[Porgy a Bess (opera)|Porgy a Bess]]*, zatúžila sa stať herečkou. V šestnástich sa prihlásila do modelingového konkurzu a bola prijatá. Pred tým ako nechala školu v poslednom ročníku strednej školy točila hlavne reklamy a venovala sa modelingu. Hrala v divadle v predstaveniach *[[Rómeo a Júlia]]* a *[[Arsenic and Old Lace]]*, počas skúšania pre televízne a filmové úlohy.

Jej záľuby sú čítanie, jazda na kolieskových korčuliach a hranie RPG (Dungeons and Dragons). 2. augusta 2003 sa vydala za hviezdu seriálu Hviezdna Brána Michaela Shanksa. 13. septembra 2004 sa im narodila dcéra Mia Tabitha a v marci 2006 syn Samuel David. Rodina žije striedavo v Toronte a vo Vancouveri, kde Michael Shanks točí Hviezdnu Bránu s plánmi na sťahovanie sa v blízkej budúcnosti do Los Angeles.

## Kariéra

Lexa Doig hrala v niekoľkých reklamách a mala malú rolu vo filme producenta Gena Roddenberryho *Earth: Final Conflict*, ale jej prvá veľká rola bola v seriáli Williama Shatnera *TekWar*, kde hrala "cowgirl", špecialistku na sledovanie a získavanie informácií.

:"*Keď som odišla z konkurzu, mala som pocit, že som to úplne pokašlala, ale potom mi zavolal môj agent a povedal „Tú rolu máš“. Skákala som od radosti okolo domu svojich rodičov a kričala z plných pľúc. V tú chvíľu som si bola načisto istá, že je to presne to, čo chcem robiť a neohliadať sa späť."*

Lexa Doig dostala rolu Tiny Backus v krátkom seriáli *CI5: The New Professionals*. V roku 2000 hrala v ďalšom Roddenberryho seriáli Andromeda trojrolu umelej inteligencie vesmírnej lodi zobrazovanej na obrazovkách, ako hologram alebo vlastné vtelenie lode s menom Rommie.

V roku 2001 hrala v horore *[[Jason X]]* a potom v niekoľkých epizódach deviatej a desiatej série Hviezdnej Brány doktorku Carolyn Lam. Neskôr sa objavila v úlohe profesorky Wendy Paulsonové v druhej sérii seriálu *[[The 4400]]*.

## Filmografia

* 1985: *Psycho Girls*
* 1991: *Baby on Board*
* 1994: *TekWar - The Movie*
* 1994: *TekWar: TekLords*
* 1994: *TekWar: The Series*
* 1995: *Jungleground*
* 1996: *Ready Or Not*
* 1997: *…First Do No Harm*
* 1997: *Joe Torre: Curveballs Along the Way*
* 1997: *Face Down*
* 1997: *While My Pretty One Sleeps*
* 1998: CI5: *The New Professionals*
* 1999: *Teen Sorcery*
* 1999: *Code Name Phoenix*
* 1999-2000: *Traders*
* 2000: *The Tracker*
* 2000: *No Alibi*
* 2000: *Earth: Final Conflict*
* 2000-2005: *Gene Roddenberry's Andromeda*
* 2001: *Jason X*
* 2004: *Human Cargo*
* 2005: *9. a 10. séria Stargate*
* 2005: *The 4400*
* 2007: *Eureka časť Maneater*
* 2007: *Second Sight*

## Externé odkazy
*
*

Kategória:Kanadské filmové herečky
Kategória:Kanadské televízne herečky
Kategória:Kanadské osobnosti škótskeho pôvodu
Kategória:Kanadské osobnosti filipínskeho pôvodu
Kategória:Osobnosti z Toronta